### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. april 2023 har vedtaget Magistratens indstilling i overensstemmelse med erklæring fra Teknisk Udvalg af 24. april 2023.

Danmarksdemokraternes byrådsgruppe kunne ikke tiltræde indstillingen med bemærkning om, at den bliver tilpasset i overensstemmelse med forslag fra Fællesrådet for [adresse] og de bynære havnearealer.

Enhedslisten de Rød-Grønne, Sten Andersen og Christopher Vestergaard kunne ikke tiltræde indstillingen.

###

Endelig vedtagelse af Lokalplan nr. 1181 Boliger sydøst for Vivian Johansen med tilhørende miljørapport og Kommuneplantillæg nr. 135.

### Resume

Lokalplanområdet ligger mellem Vivian Johansen og Sten Bertelsen på [adresse] Området er cirka 1 ha og kommunalt ejet.

Teknik og Miljø har gennemført et udbud og indgået en betinget købsaftale med en privat udvikler. Lokalplanen er udarbejdet på baggrund af det vindende forslag.

Planen muliggør to boligkarréer med erhverv i stueetagen på op til 29.000 m2 i op til otte etager. Gårdrum indrettes til ophold, og kantzoner begrønnes. Der etableres opholds-arealer svarende til 23 % af bruttoetagearealet.

Som en del af købsaftalen etablerer bygherre et begrønnet areal mellem de to karréer. Arealet er støjbelastet og ikke en del af bebyggelsens opholdsareal.

Kravet om almene boliger håndteres på et nabobyggefelt.

Lokalplanen ledsages af kommuneplantillæg nr. 135, som omfatter hele Indre Aarhus Ø.

Der er gennemført en offentlig høring af planforslagene og miljørapporten fra 16. november 2022 til 1. februar 2023. Der indkom 36 høringssvar primært omhandlende bygningshøjder.

### Beslutningspunkter

Det indstilles, at

forslag til Lokalplan nr. 1181 vedtages endeligt (med de ændringer, der fremgår af indstillingens afsnit 5.6),

forslag til Tillæg nr. 135 til Kommuneplan 2017 vedtages endeligt (med de ændringer, der fremgår af indstillingens afsnit 5.6),

forslag til sammenfattende redegørelse om miljøvurdering vedtages endeligt (som den fremgår af bilag 2 til indstillingen) og

indsigelser besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-04-2023

Sara Brandt:

Fremsendes til [adresse] med bemærkning, at Magistraten i mødet den 11. april 2023 anbefaler, at byrådet tiltræder Magistratsafdelingen for Teknik og Miljøs indstilling af 20. marts 2023.

Johnny Lauritsen tog forbehold.

Christopher Vestergaard kunne ikke tiltræde, men bakker op om forslaget fra Fællesrådet.

Sten Andersen tog forbehold med bemærkning til højden.

Der udarbejdes notat om status på almene boliger for [adresse], samlet set.

Udvalg: [adresse]

Dato: 12-04-2023

Sara Brandt:

Fremsendes til Teknisk Udvalg til behandling i henhold til beslutning i byrådets møde den 12. april 2023.

Udvalg: Teknisk Udvalg

Dato: 19-04-2023

Sara Brandt:

Sagens behandling udsat.

Udvalg: Teknisk Udvalg

Dato: 24-04-2023

Sara Brandt: 2

Jarl Sørensen, Laus Klausen, Dagmar Steffensen, Simon Jacobsen og Niels Lauridsen kunne tiltræde indstillingen i overensstemmelse med Magistratens anbefaling.

Tammy Søndergaard kunne ikke tiltræde indstillingen, idet:

Bygningshøjden skal ned med minimum to etager, tilpasses byggeriet ved [adresse] i højere grad og karréerne vendes, så gårdrummene får lys og sol.

Byggeriet skal gøres mindre tæt.

Der skal etableres bredere sigtelinje mellem bygninger.

Opholdsarealer skal være 30 % af etagemetrene uden støj. Heraf halvdelen på terræn på egen matrikel.

Alle boliger skal have vinduer med mulighed for åbning mod ikke støjplagede sider. Dvs. mod gårdrummet.

Det er i stride med planloven, at der ikke fremgår støjmålinger for de boliger, der kun har vinduer ud mod støj.

Der bør etableres minimum 25 % almene familieboliger i bebyggelsen.

Mads Dahl kunne ikke tiltræde indstillingen.